বালিগঞ্জ প্লেসের পর এবার আমহার্স্ট স্ট্রিট। শব্দ দানবের প্রতিবাদ করে ফের হেনস্থার শিকার তরুণী। রবিবার রাতে দেদার বাজি ফটাছিল এলাকায়। প্রতিবাদ করায় এলাকার যুবকদের লাগাতার কটুক্তির মুখে পড়তে হয় চন্দ্রিমা মাজিকে। পুলিসে অভিযোগ করলেও, কোনও সুরাহা হয়নি দাবি চন্দ্রিমার।জলসার মাইক বাজানোর প্রতিবাদ করে হেনস্থার মুখে পড়েন দক্ষিণ কলকাতার শিক্ষক দম্পতি। এবার পালা উত্তরের। রাতভর শব্দবাজির ফাটানোর প্রতিবাদ করে কটুক্তির শিকার তরুণী।
 ওয়েব ডেস্ক: বালিগঞ্জ প্লেসের পর এবার আমহার্স্ট স্ট্রিট। শব্দ দানবের প্রতিবাদ করে ফের হেনস্থার শিকার তরুণী। রবিবার রাতে দেদার বাজি ফটাছিল এলাকায়। প্রতিবাদ করায় এলাকার যুবকদের লাগাতার কটুক্তির মুখে পড়তে হয় চন্দ্রিমা মাজিকে। পুলিসে অভিযোগ করলেও, কোনও সুরাহা হয়নি দাবি চন্দ্রিমার।জলসার মাইক বাজানোর প্রতিবাদ করে হেনস্থার মুখে পড়েন দক্ষিণ কলকাতার শিক্ষক দম্পতি। এবার পালা উত্তরের। রাতভর শব্দবাজির ফাটানোর প্রতিবাদ করে কটুক্তির শিকার তরুণী। আমহার্স্ট স্ট্রিটের বাবুর বাগান লেন। পাড়ার কালীপুজো উপলক্ষ্যে চলছিল দেদার বাজি ফাটানো। নিষেধাজ্ঞাকে বুড়ো দেখিয়েই ফাটছিল বোম, দোদমা। দমদম থেকে একবছরের শিশু কন্যা নিয়ে বাপের বাড়ি এসে সমস্যায় পড়ে যায় চন্দ্রিমা মাজি। বাজির শব্দে ভয় পেয়ে যায় মেয়ে। রাত আড়াইটেও বাজির দাপট না থামায়  বাধ্য হয়েই প্রতিবাদ করেন তিনি।এতেই আগুনে ঘি পড়ে। চন্দ্রিমা ও তাঁর স্বামীর উদ্দেশ্যে গালিগালাজ কটুক্তি শুরু করেন এলাকার যুবকরা।সোমবার সকালেও থামেনি গালিগালাজ। যদিও, চন্দ্রিমার দাবি মানছেন না অভিযুক্ত যুবকরা। ক্যামেরার সামনে মুখ খুলতেই আপত্তি তাঁদের। সোমবার দুপুরে আমর্হাস্ট স্ট্রিট থানায় অভিযোগ দায়ের করেন চন্দ্রিমা। কিন্তু, ব্যবস্থা নেওয়া তো দূরঅস্ত, পুলিস উল্টে তাঁকে মিটিয়ে নেওয়ার পরামর্শ দিয়েই দায়িত্ব সারে।পুলিসের সাহায্য মেলেনি। চলছে লাগাতার হুমকি।  একবছরের শিশু কন্যা আর অসুস্থ বাবা মাকে নিয়ে নিয়ে চরম আতঙ্কে দিন কাটছে চন্দ্রিমার।